Pole enam ammugi mingi saladus, et maalimas tehakse tõelisi tehnoloogilisi pingutusi, et lõpetada inimkonna naftasõltuvus. Seda enam, et naftakraanid (ja ka gaasikraanid) on suures osas demokraatlike riikide jaoks vaenulikel territooriumitel, kes oma monopolseisust kasutavad majanduslikuks ning poliitiliseks survestamiseks.    Autoturul käib hirmus sebimine ja uudiseid hübriid- ning alternatiivkütet kasutavate sõidukite osas laekub  sisuliselt iga päev. Ühed üllatuslikumad kui teised.    Hiljuti teatati jaapanlaste tehnoloogilisest läbimurdest, mis võimaldab vahest peagi hakata sõitma autodega, mis kütusena tavalist vett kasutavad. Soome maailmakuulus traktoritehas VALMET on samuti teatanud ekslusiivsete hübriid- ja elektrisõiduautode tootmise alustamisest.    Värske uudis teatab ent täielikust imeautost, mis iganes see ka maksma ei hakkaks.    Nimelt olevat USA kompanii Shelby SuperCars (SSC) väga lähedale jõudnud oma (super-hüper) elektrimootoriga sportauto Aero EV väljalaskmisele.    Eelpool toodud sarkasmi põhjustab nende poolt sellele autole lubatavad tehnilised näitajad, mida pole avalikustatud palju, kuid mille seas on selline, mis silmad punni ajab.    Selle auto prototüüpi lubatakse testrajale juba 2009. a. lõpuks.    Jerod O. Shelby, kompanii SSC asutaja, väidab ajakirjandusele antud teadetes, et tema elektrosuperauto saab olema mitte ainult maailma  kiirem elektriauto vaid ka kõige paremaid tehnoloogilisi lahendeid rakendav sõiduk.    Shelby ütles, et masin on vasrustatud kahe elektrimootoriga, mis on samastatav ligikaudu 500 hobujõuga. Aparaat arendavat kiirust kuni 300 km/h. Kuid kõige erakordsem väide on auto jõusõlm ja selle varustamine elektriga. Väidetavalt tahab auto laadimist vaid üks kord kuue aasta jooksul... .    Teatud alused mehe uskumiseks on, sest teadaolevalt kuulub nimetatud kompaniile juba üks maailmasaavutus -  eelmise aasta sügisel saavutas ettevõtte poolt toodetav seeriaauto SSC Ultimate Aero TT kiiruse 411 km/h, millega osutus maailma kiireimaks seeriaautoks (100 km/h 2,8 s).    NB! Kliki ka nendele artiklitele: